Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 362

3. Korrekciós mechanizmus 3.1. Ha egy adott viszonylatban egyévenként több, mint 150 tonna postaanyag-mennyiséget (az M zsákokon kívül) indító vagy rendeltetési igazgatása azt tapasztalja, hogy az indított vagy a kapott postaanyag egy kilogrammjában lévő küldemények átlagos darabszáma eltér a 17,26 küldeménynek megfelelő világátlagtól, a díjazást felülvizsgáltathatja, ha ehhez a világátlaghoz képest: 3.1.1. a küldemények darabszáma a 21-et meghaladja, vagy 3.1.2. a küldemények darabszáma kevesebb, mint 14. 3.1.3. A 3.1.2. pontban említett esetben a felülvizsgálat nem alkalmazható, ha a szóban forgó postaanyag-mennyiség egy olyan fejlődő országnak szól, amely szerepel a kongresszus által ezzel a céllal elfogadott jegyzékben. 3.1.4. Ha egy igazgatás kéri a 3.1. pontban említett felülvizsgálat alkalmazását, az érintett másik igazgatás szintén megteheti ezt, még akkor is, ha a postaanyag mennyisége a másik irányban nem éri el az évi 150 tonnát. 3.1.5. A 3.1.4. pontban előírt rendelkezések nem vonatkoznak azokra a fejlődő országokra, amelyek szerepelnek a kongresszus által ezzel a céllal elfogadott jegyzékben. 3.2. A felülvizsgálatot a végrehajtási szabályzatban meghatározott feltételek szerint végzik el. Távolság Díjak bruttó kilogrammonként, DTS 1998/110. szám

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes